b'\n_START_ARTICLE_\nManigirdas Motekaitis\n_START_SECTION_\nBiografija\n_START_PARAGRAPH_\nMotina Izabel\xc4\x97 Motekaitien\xc4\x97. Vaikyst\xc4\x97je skambinti fortepijonu mok\xc4\x97si pas V. Jakub\xc4\x97n\xc4\x85. 1949 m. persik\xc4\x97l\xc4\x99s \xc4\xaf JAV mok\xc4\x97si pas A. Ku\xc4\x8di\xc5\xabn\xc4\x85, A. \xc4\x8cerepnin\xc4\x85 ir kitus. Baig\xc4\x97 De Paulio universiteto muzikos mokykl\xc4\x85 \xc4\x8cikagoje, 1961 m. gavo bakalauro, 1963 m. \xe2\x80\x93 magistro laipsn\xc4\xaf._NEWLINE_Nuo 1954 m. \xc4\x8cikagos t\xc4\x97v\xc5\xb3 j\xc4\x97zuit\xc5\xb3 koply\xc4\x8dios vargonininkas, Linkolno operos ir \xc4\x8cikagos lietuvi\xc5\xb3 operos akompanuotojas. Nuo 1955 m. \xc4\x8cikagoje turi fortepijono ir vargon\xc5\xb3 studij\xc4\x85. Koncertavo kaip solistas, akompanuotojas, su kameriniais ansambliais ir simfoniniam orkestrais. 1978 m. su \xc4\x8cikagos filharmonijos orkestru \xc4\x8cikagos muzikos festivali\xc5\xb3 konkursuose laim\xc4\x97jo tris medalius. Koncertavo Kanadoje, Belgijoje, Vokietijoje, Lenkijoje.'